Μπρούνο Μπρεγκέ

Ο Μπρούνο Μπρεγκέ (, γέννηση, 29 Μαΐου 1950 - εξαφάνιση, 12  Νοεμβρίου 1995) είναι Ελβετός τρομοκράτης, και ο πρώτος Ευρωπαίος που συνελήφθη και καταδικάστηκε για φιλο- Παλαιστινιακές τρομοκρατικές δραστηριότητες. Ο Μπρεγκέ ήταν από τους στενούς συνεργάτες του Ίλιτς Ραμίρεζ Σάντσες, ευρέως γνωστό ως «Κάρλος το Τσακάλι». 

Ο Μπρεγκέ εξαφανίστηκε μυστηριωδώς από το λιμάνι της Ηγουμενίτσας στις 15 Νοεμβρίου 1995, ενώ βρισκόταν πάνω στο οχηματαγωγό πλοίο "Λατώ".Υπόθεση Μπρούνο Μπρεγκέ στο iospress.gr ανακτήθηκε στις 10 Ιουλίου 2018

Εξτρεμιστική δράση
Μέση Ανατολή
Το 1970 ο Μπρεγκέ σε ηλικία 19 ετών, θα ταξιδέψει στον Λίβανο για να ενταχθεί στο Λαϊκό Μέτωπο για την Απελευθέρωση της Παλαιστίνης, (PFLP). Λίγες εβδομάδες αργότερα θα συλληφθεί στις 23 Ιουνίου 1970 από τις αρχές του Ισραήλ, με την κατηγορία ότι επιχείρησε να βάλει παράνομα στη χώρα 2 κιλά εκρηκτικά, με σκοπό την ανατίναξη των λιμενικών εγκαταστάσεων του λιμανιού της Χάιφα. Θα καταδικαστεί σε κάΘειρξη 15 ετών το 1971, και θα παραμείνει σε φυλακές του Ισραήλ  μόλις για 6 χρόνια, καθώς θα πάρει χάρη το 1977, ως αποτέλεσμα της  δημόσιας υπεράσπισης του από μια διεθνή επιτροπή  υποστηρικτών που περιλάμβανε μεταξύ άλλων τον Ζαν-Πολ Σαρτρ, τη Σιμόν ντε Μποβουάρ, τον Νόαμ Τσόμσκι και τον Αλμπέρτο Μοράβια. Ο Μπρεγκέ θα απελάθει από το Ισραήλ στις 24 Ιουλίου,1977.

Στα τέλη της δεκαετίας του 1970, o Μπρεγκέ  θα δημιουργήσει δεσμούς με τα μέλη της Ιταλικής Μαρξιστικής οργάνωσης Πρώτη Γραμμή, (ιταλ.: Prima Linea). Για την περιόδο της φυλάκισης του στο Ισραήλ, θα γράψει ένα βιβλίο που θα δημοσιευτεί το 1980 στο Μιλάνο με τον τίτλο "La Scuola dell'odio" (Η Σχολή του μίσους).
Η δράση στη Ευρώπη
O συγγραφέας Ρίτσαρντ Κάμινγκς θα γράψει ότι ο Μπρεγκέ εντάχθηκε στην  ομάδα του Κάρλος το 1980, και πήρε μέρος το 1981 στην βομβιστική επίθεση κατά του Radio Free Europe στην έδρα του στο Μόναχο, και η οποία ήταν η πρώτη επιχείρηση του Μπρεγκέ με την ομάδα του Κάρλος.Η βομβιστική επίθεση στο Radio Free Europe το 1981 στο Radio Free Europe.org (αγγλικά) ανακτήθηκε στις 10 Ιουλίου 2018Τον Αύγουστο του 1996 οι Γερμανοί εισαγγελείς θα εκδόσουν ένταλμα σύλληψης για τον Μπρεγκέ για την ανάμιξη στην εν λόγω επίθεση.

Τον Φεβρουάριο  του 1982 o Μπρεγκέ μαζί με τη σύζυγο του Κάρλος, Μαγκνταλένα Κοπ Θα συλλήφθουν σε ένα υπόγειο γκαράζ στο Παρίσι, να μεταφέρουν στο  πορτ-μπαγκάζ του αυτοκινήτου  τους δύο φιάλες αερίου, δύο κιλά εκρηκτικά που ήταν συνδεδεμένα με  χρονόμετρο, και δύο χειροβομβίδες. Κατά τη διάρκεια της σύλληψης, ο Μπρεγκέ προσπάθησε να  σκοτώσει τον έναν αστυνομικό με όπλο αλλά αστόχησε. 

Ο Μπρεγκέ και η Κοπ αρνήθηκαν ότι βρίσκονταν σε τρομοκρατική αποστολή. Η οργάνωση του  Κάρλος θα ξεκινήσει αρκετές βομβιστικές επιθέσεις σε αντίποινα για τη σύλληψη και ο Κάρλος στη συνέχεια θα γράψει στον Γάλλο υπουργό Εσωτερικών Γκαστόν Ντεφέρ ζητώντας την απελευθέρωσή τους. Η επιστολή  διέρρευσε στον Τύπο, και τελικά το ζεύγος πήρε ελαφρύτερες ποινές φυλάκισης με την απόπειρα δολοφονίας να μη γίνεται δεκτή. Αργότερα είπε ότι ο Μπρεγκέ με την Koπ είχαν προσληφθεί για  να βάλουν βόμβα στα γραφεία του περιοδικού Al Watan al Arabi στο Παρίσι, που τελικά έπληξαν  στις 22 Απριλίου 1982.Η εκρήξη βόμβας στο περιοδικό Al Watan al arabi το 1982 στους New York Times.com (αγγλικά) ανακτήθηκε στις 11 Ιουλίου 2018

Διαμονή στην Ελλάδα
Μετά την αποφυλάκισή του, ο Μπρεγκέ θα επισκεφτεί για πρώτη φορά  την Ελλάδα, στις 6 Απριλίου 1987 με πτήση της Ολυμπιακής από  τη Ζυρίχη. Οι ελληνικές αρχές όμως δεν θα του επιτρέψουν την είσοδο στη χώρα, διότι έχει «ερυθρό δελτίο». Θα φύγει με την επόμενη πτήση για Ζυρίχη. 

Στις 25 Φεβρουαρίου 1991, ο Μπρεγκέ θα φτάσει στην Πάτρα από την Ανκόνα. Τρεις μέρες αργότερα οι ελληνικές αρχές τον «επαναπροωθούν» στην Ιταλία. Οι ιταλικές αρχές θα τον ξαναστείλουν μετά από δύο ημέρες πάλι πίσω στην Ελλάδα. Τελικά,  οι ελληνικές αρχές θα τον απελάσουν στις  7 Μαρτίου 1991. Ο Μπρεγκέ θα μεταφέρθει αεροπορικά στη  Ζυρίχη.

Τον Μάρτιο του 1992 ο Μπρούνο Μπρεγκέ θα εγκατασταθεί τελικά στο χωριό Πέρδικα  Θεσπρωτίας με τη σύντροφό του, Κάρολ Τόμσον, και την κόρη τους, (αφού προηγουμένως οι Eλληνικές αρχές είχαν άρει την απαγόρευση διαμονής του στην Ελλάδα και την είχαν αντικαταστήσει με την υποχρέωση εμφάνισης του σε αστυνομικό τμήμα). Ο Μπρεγκέ θα εμφανίζεται κανονικά και χωρίς να εκκρεμεί εναντίον του καμιά δίωξη.
Εξαφάνιση
Στις 11 Νοεμβρίου 1995 ο Μπρούνο Μπρεγκέ μαζί με τη σύντροφό του Κάρολ Τόμσον και τη δίχρονη κόρη τους θα επιβιβαστούν στο πλοίο «Λατώ» από Ηγουμενίτσα προς Ανκόνα. Όταν εφτάσαν στην Ανκόνα οι Ιταλικές Αρχές ερεύνησαν το αυτοκίνητο του ζεύγους και επέτρεψαν μόνο στην Τόμσον και στο παιδί την αποβίβασή τους. Οι Ιταλοί επιβίβασαν ξανά τον Μπρεγκέ στο «Λατώ» και παρέδωσαν τα χαρτιά του στον καπετάνιο του πλοίου. 15 λεπτά προτού το πλοίο δέσει στο λιμάνι της Ηγουμενίτσας, ο  Μπρούνο Μπρεγκέ θα εξαφανιστεί μυστηριωδώς, χωρίς έκτοτε να  δώσει σημεία ζωής. Ο καπετάνιος του Λατώ θα παραδώσει τα χαρτιά του αγνοουμένου στην αστυνομία. Οι έρευνες που ακολούθησαν δεν απέφεραν κάποιο αποτέλεσμα παρά τις φήμες που υπήρχαν, και εμφάνιζαν τον Μπρεγκέ να κατευθύνεται αρχικά στην Πάτρα και στη συνέχεια στην Κρήτη. 

Υπάρχουν πολλές θεωρίες και φήμες σχετικά με την εξαφάνιση του Μπρούνο Μπρεγκέ από το πλοίο Λατώ, χωρίς ωστόσο να μπορεί να επιβεβαιωθεί καμιά. Κάποιες  φήμες κάνουν λόγο ότι πρώην σύντροφοι του Μπρεγκέ θέλησαν να τον βγάλουν από τη μέση, εξαιτίας της σύλληψης του Κάρλος που είχε γίνει έναν χρόνο νωρίτερα από τις Γαλλικές Δυνάμεις Ασφαλείας στο Χαρτούμ του Σουδάν, και ότι μπορεί ενδεχομένως ο Μπρεγκέ να χρησιμοποιούνταν ως μάρτυρας στη δίκη του Κάρλος. Άλλες φήμες λένε ότι ο Μπρεγκέ απήχθη από τη Μοσάντ πάνω στο πλοίο, σε μια προσπάθεια των Ισραηλινών Αρχών να κρατήσουν αυτοί τον Μπρεγκέ και να μην τον πιάσουν οι Γάλλοι που περίμεναν στο λιμάνι της Ηγουμενίτσας.Wikileaks: Η Μοσάντ, o Κάρλος και η απαγωγή στην Ηγουμενίτσα το 1995 στη iefimerida.gr ανακτήθηκε στις 11 Ιουλίου 2018 Σε μια διαρροή ενός email που έγινε στα Wikileaks το 2012, από κάποιον αξιωματούχο της Αμερικανικής υπηρεσίας Stratfor, αναφέρει ότι ο Μπρεγκέ μπήκε σε πρόγραμμα προστασίας μαρτύρων και ότι ζει κάπου στην Αβάνα.

Το 2009, ο Κάρλος έγραψε στον νεοεκλεγέντα Πρόεδρο των ΗΠΑ Μπαράκ Ομπάμα ισχυριζόμενος ότι ο Μπρεγκέ είχε απαχθεί από "πράκτορες της CIA που υποστηρίζονταν από κομάντος του ΝΑΤΟ" και ζητούσε πληροφορίες για το πού βρίσκεται. 

Παραπομπές

Κατηγορία:Τρομοκρατία
Κατηγορία:Εγκληματίες
Κατηγορία:Αγνοούμενοι